Els equinoccis
La majoria de la gent coneix els equinoccis de primavera i de tardor com a dates en el calendari, signifiquen el començament de la primavera i de la tardor en l'hemisferi nord, respectivament. Sabíeu que els equinoccis també són posicions en el cel?
L'equador celeste i l'eclíptica són dos cercles majors sobre l'esfera celeste, establits a un angle de 23,5 graus. Els dos punts a on intersequen s'anomenen els equinoccis. L'equinocci de primavera té les coordenades AR=0,0 hores, Dec=0,0 graus. L'equinocci de tardor té les coordenades AR=12,0 hores, Dec=0,0 graus.
Els equinoccis són importants per a marcar les estacions. Atés que estan en l'eclíptica, el Sol passa a través de cadascun d'ells cada any. Quan el Sol passa a través de l'equinocci de primavera (normalment el 21 de març), este travessa l'equador celeste de sud a nord, significant el final de l'hivern en l'hemisferi nord. De manera similar, quan el Sol passa per l'equinocci de tardor (normalment el 21 de setembre), este travessa l'equador celeste de nord a sud, significant el final de l'hivern en l'hemisferi sud.